ASL AFTERNOON TRADE – บล.เอเอสแอล
SET… รอปัจจัยบวกใหม่ ปรับตัวเน้นยืน 1,601-1,588 ต …
20 พ.ย. 2562

SET… รอปัจจัยบวกใหม่ ปรับตัวเน้นยืน 1,601-1,588
ตลาดหุ้นไทยภาคเช้าแกว่งตัวลงมาที่บริเวณกรอบแนวรับ 1,601-1,600 จากกลุ่มพลังงาน ค้าปลีก และท่องเที่ยวที่กดดันตลาด หลังส.อ.ท.เผยดัชนีเชื่อมั่นภาคอุตสาหกรรม ต.ค.ที่ 91.2 จาก 92.1 ในก.ย. ต่ำสุดรอบ 17 เดือน กำลังซื้อชะลอ-สงครามการค้าฉุด นอกจากนี้ กนง.เปิดเผยรายงานการประชุมรอบ 7/2562 ประเมินว่าเศรษฐกิจไทยมีแนวโน้มขยายตัวต่ำกว่าที่ประเมินไว้ และต่ำกว่าศักยภาพมากขึ้น จากการส่งออกที่ลดลงส่งผลไปสู่การจ้างงานและอุปสงค์ในประเทศ ขณะที่ตลาดภูมิภาคปิดภาคเช้าวันนี้อ่อนตัวลง เนื่องจากความกังวลเกี่ยวกับสถานการณ์การค้าระหว่างจีนและสหรัฐ ภายหลังจากที่ทรัมป์ได้ขู่ที่จะเรียกเก็บภาษีเพิ่มขึ้นต่อสินค้านำเข้าจากจีน หากยังคงไม่สามารถบรรลุข้อตกลงทางการค้า
กลยุทธ์ – ดัชนีปิดภาคเช้าปรับทดสอบยืน 1,601-1,588 ไม่ต่ำกว่าลงมามีโอกาสที่จะกลับตัวขึ้นทางเทคนิค แนวต้านระหว่างวันEMA10วัน 1,612 แนวโน้มมีโอกาสแกว่งตัวออกด้านข้างเพื่อสร้างฐานราคา
NER
ลุ้นยืนเหนือเส้นกลาง BB ที่ 2.50 เพื่อยืนยันการกลับตัว
ปิด 2.48
แนวรับ 2.44 / 2.40
แนวต้าน 2.56 / 2.60
Cut loss &lt; 2.40
แท่งเทียนปรับตัวขึ้นจากแนวรับหลักที่ 2.44-2.40 พร้อมวอลุ่มเทรดที่เพิ่มขึ้นชี้นำภาวะบวก และจบแนวโน้มขาลง ระยะสั้นเน้นยืนแนวรับ 2.44-2.40 เพื่อลดความเสี่ยงของขาลง ขณะที่ Slow Stoc. + RSI ชี้ขึ้นออกจากภาวะ Oversold เป็นสัญญาณบวกต่อแนวโน้ม
OSP
ปรับตัวยืนแนวรับ EMA25 วัน มั่นคง
ปิด 42.75
แนวรับ 42.00 / 41.25
แนวต้าน 43.25 / 45.00
Cut loss &lt; 41.25
แท่งเทียนปรับตัวออกด้านข้างตาม EMA25 วันในกรอบ 42.25-42.00 หากปรับตัวขึ้นยืนได้มั่นคง จะลุ้นทดสอบแนวต้านขาลงที่ 43.25 ได้ เป็นสัญญาณการกลับตัวขึ้น ระหว่างวันเน้นยืนที่แนวรับ 42.00 / 41.25 ขณะที่ RSI ชี้ขึ้น และ Slow stoc. ที่มีแนวโน้มตัดขึ้นเป็นสัญญาณบวกต่อแนวโน้ม
SELL SIGNAL ASAP
ลงตามขอบล่าง Bollinger Band มองเป็นสัญญาณลบ
ปิด 1.84
แนวรับ 1.80***
แนวต้าน 1.86 / 1.90
แท่งเทียนปรับตัวลงต่อเนื่องตามขอบล่าง Bollinger Band ยืนยันการเป็นขาลง ควรหลีกเลี่ยงในระยะสั้น ระหว่างวันเน้นยืนแนวรับหลัก 1.80 ปรับตัวต่ำกว่าควรหลีกเลี่ยง ขณะที่ Slow stoc. + RSI ที่ชี้ลงเข้าสู่ภาวะ oversold มองเป็นลบต่อแนวโน้ม
TIME TO SWITCH
การบิน
แนะนำ SWITCH กลุ่ม “การบิน” เช่น AAV BA THAI แม้จำนวนท่องเที่ยว โดยเฉพาะชาวจีน ฟื้นตัวจากไตรมาสที่แล้วแต่ยังถูกกดดันจากการแข่งขันด้านราคาและค่าเงินบาทที่แข็งค่าขึ้น
ท่องเที่ยว
แนะนำการลงทุนมาเป็นกลุ่ม “ท่องเที่ยว” เช่น MINT ERW CENTEL เนื่องจากเป็นช่วง High Season และ สศช.ยังเปิดเผยแนวโน้มเศรษฐกิจในไทยปี 63 คาดว่าจะเติบโตได้ราว 2.7-3.7% รวมถึงการปรับตัวดีขึ้นของภาคการท่องเที่ยว
 